text: Det bliver en vaaarm uge
  21 maj 2012 kl. 06.17
  Det bliver varmt i denne uge. nogle steder bliver der op til 27 grader.
  Kan du lide varme, så venter der en god uge for dig.
  - Vi kan forvente sommervejr i den kommende uge. Specielt de første tre dage, hvor temperaturen mange steder når op omkring de 25 grader. Den varmeste dag bliver nok tirsdag, hvor vi kan komme helt op på 27 grader nogle steder, siger meteorolog Jørn Thomsen fra DMI til Ritzau.
  - Det bliver ikke helt skyfrit. Der vil drive skyer forbi, især nogle højdækkende slørskyer, men også nogle med regn- og tordenbyger, som kan dannes i løbet af tirsdagen og natten til onsdag, siger Jørn Thomsen.
  - Når vi kigger frem sidst på ugen, fra torsdag og fremefter, bliver temperaturen en lille smule køligere og falder til omkring 20 grader. Til gengæld får vi mere sol, og det bliver næsten skyfrit, siger Jørn Thomsen.
  